CELEX: 32015R0231
Language: sl
Date: 2015-02-11 00:00:00
Title: Izvedbena uredba Komisije (EU) 2015/231 z dne 11. februarja 2015 o spremembi Izvedbene uredbe Komisije (EU) št. 720/2014 o odobritvi uvoznih pravic za zahtevke, vložene za obdobje od 1. julija 2014 do 30. junija 2015 v okviru tarifnih kvot za zamrznjeno goveje meso, odprtih z Uredbo (ES) št. 431/2008, in zagotovitvi odobritve dodatnih količin

14.2.2015   
            
            
               SL
            
            
               Uradni list Evropske unije
            
            
               L 39/5
            
         IZVEDBENA UREDBA KOMISIJE (EU) 2015/231
   z dne 11. februarja 2015
   o spremembi Izvedbene uredbe Komisije (EU) št. 720/2014 o odobritvi uvoznih pravic za zahtevke, vložene za obdobje od 1. julija 2014 do 30. junija 2015 v okviru tarifnih kvot za zamrznjeno goveje meso, odprtih z Uredbo (ES) št. 431/2008, in zagotovitvi odobritve dodatnih količin
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 188(1) in (3) Uredbe,
   ob upoštevanju naslednjega:
   
               (1)
            
            
               V Izvedbeni uredbi Komisije (EU) št. 720/2014 (2) je določen koeficient dodelitve, ki se uporablja za količine uvoznih pravic za obdobje od 1. julija 2014 do 30. junija 2015 v okviru tarifnih kvot za zamrznjeno goveje meso, odprtih z Uredbo Komisije (ES) št. 431/2008 (3).
            
         
               (2)
            
            
               Po objavi Izvedbene uredbe (EU) št. 720/2014 je Združeno kraljestvo obvestilo Komisijo o upravni napaki, zaradi katere je bila sporočena višja količina od količine, za katero je bil vložen zahtevek. Ob upoštevanju količine, za katero je bil vložen zahtevek, so bili povečani koeficient dodelitve in uvozne pravice, ki se odobrijo vsem zadevnim tržnim udeležencem.
            
         
               (3)
            
            
               Izvedbeno uredbo (EU) št. 720/2014 bi bilo zato treba ustrezno spremeniti.
            
         
               (4)
            
            
               Določiti bi bilo treba pravila za odobritev posledičnih dodatnih uvoznih pravic tržnim udeležencem.
            
         
               (5)
            
            
               Glede na to, da je treba čim prej odobriti dodatne uvozne pravice, bi morala ta uredba začeti veljati dan po objavi –
            
         SPREJELA NASLEDNJO UREDBO:
   Člen 1
   V členu 1 Izvedbene Uredbe (EU) št. 720/2014 se „27,09851 %“ nadomesti z „28,237983 %“.
   Člen 2
   Države članice najpozneje do 9. marca 2015 odobrijo dodatne uvozne pravice, ki izhajajo iz spremembe na podlagi člena 1 („dodatne uvozne pravice“), tržnim udeležencem, ki so zaprosili za uvozne pravice in so jim bile odobrene v skladu z Uredbo (ES) št. 431/2008 za obdobje uvoznih tarifnih kvot od 1. julija 2014 do 30. junija 2015.
   Dodatne uvozne pravice, ki se odobrijo navedenim tržnim udeležencem, znašajo 1,139473 % količine, za katero je bil vložen zahtevek.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. februarja 2015
      
         
            Za Komisijo,
         
         
            v imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 347, 20.12.2013, str. 671.
   
      (2)  Izvedbena uredba Komisije (EU) št. 720/2014 z dne 27. junija 2014 o odobritvi uvoznih pravic za zahtevke, vložene za obdobje od 1. julija 2014 do 30. junija 2015 v okviru tarifnih kvot za zamrznjeno goveje meso, odprtih z Uredbo (ES) št. 431/2008 (UL L 190, 28.6.2014, str. 65).
   
      (3)  Uredba Komisije (ES) št. 431/2008 z dne 19. maja 2008 o odprtju in upravljanju uvozne tarifne kvote za zamrznjeno goveje meso z oznako KN 0202 in proizvode z oznako KN 0206 29 91 (UL L 130, 20.5.2008, str. 3).